Alyaska iqtisodiyoti
Alyaska hukumati tomonidan tuzilgan hisobotiga koʻra Alyaskaning real YaIM miqdori 2011-yilda 51,1 milliard dollarni, 2012-yilda 52,9 milliard dollarni va 2013-yilda 51,5 milliard dollarni tashkil qilgan. 2012 va 2013-yillar oraligʻida togʻ-kon sanoati, xususan, neft va gaz sektorlaridagi ishlab chiqarishning qisqarishi oqibatida YAIM miqdoriga ham taʼsir koʻrsatgan. Shtat iqtisodiyotini Alyaska universiteti iqtisodchisi Skott Goldsmit „uch oyoqli kursi“ yaʼni, bir oyogʻi neft va gaz sanoati, ikkinchi oyogʻi federal hukumat va uchinchi oyoq boshqa barcha sanoat va xizmatlar deb taʼriflagan. 2004-yildan 2006-yilgacha federal hukumat Alyaskada 135 000 ish oʻrinlari uchun mas’ul boʻlgan, neft sektori 110 000 ish oʻrinlarini va boshqa barcha sanoat va xizmatlarni jamlagan holda 122 000 ish oʻrni bilan taʼminlagan. Alyaskaning neft va tabiiy gazdan keyingi asosiy eksport qiladigan mahsuloti dengiz mahsulotlari, birinchi navbatda, qizil ikra, treska, pollok va qisqichbaqadir. 2013-yilgi baliq ovlash mavsumida Alyaskalik baliqchilar jami 5,8 milliard funt dengiz maxsulotlarini toʻplashga muvaffaq boʻlishdi va bu 1,9 milliard dollarga teng. Bu koʻrsatkich 2012 yilga nisbatan kichik, ammo sezilarli oʻsish qayd etgan, mos ravishda jami 5,3 milliard funt dengiz mahsuloti va 1,7 milliard dollar. Qishloq xoʻjaligi Alyaska iqtisodiyotining juda kichik qismini tashkil qiladi. Ushbu shtatda, qishloq xoʻjaligi mahsulotlari asosan isteʼmol uchun moʻljallangan boʻlib, tuli xil oʻsimliklar, sut mahsulotlari, sabzavot va chorvachilik mahsulotlarini oʻz ichiga oladi. Ishlab chiqarish cheklangan, aksariyat oziq-ovqat va umumiy tovarlar boshqa joylardan import qilinadi. Aholining asosiy qismi hukumat va sanoatda, jumladan, tabiiy resurslarni qazib olish, yuk tashish va transport kabi sohalarda ish bilan taʼminlangan. Harbiy bazalar Feyrbanks va Ankorijdagi iqtisodiyotning muhim tarkibiy qismidir. Federal subsidiyalar ham iqtisodiyotning muhim qismi boʻlib, davlatga soliqlarni past darajada ushlab turish imkonini beradi. Shtatningi sanoat mahsulotlariga quyidagilar kiradi: xom neft, tabiiy gaz, koʻmir, oltin, qimmatbaho metallar, rux va boshqa togʻ-kon sanoati, dengiz mahsulotlarini qayta ishlash, yogʻoch va yogʻochdan yasalgan buyumlar. Shuningdek, xizmat koʻrsatish va turizm sohasi rivojlanmoqda. Turistlar vaqtinchalik turar joylardan foydalanish orqali iqtisodiyotga hissa qoʻshmoqlar.